Boek: ‘Die Alfa van Alfaville’ – Theresa van BaalenTheresa van Baalen Die Alfa van Alfaville deur Theresa van Baalen vertel die verhaal van Rikus wat die vakansie by sy oom Jake moet gaan kuier. Wat volg, is ŉ avontuur met ŉ wit Spider Alfa Romeo, ŉ beste vriend en ŉ Russies-Afrikaanse ingenieur. Om die waarheid te sê, is dié storie so aksiebelaai soos die jongste Marvel-fliek! Rikus sien nie juis uit na die kuier by sy oom nie, maar ten minste het hy ŉ cool werkswinkel waar hy karre regmaak. Iets maak egter nie heeltemal sin nie – waarheen verdwyn sy oom sommige aande? Rikus en sy vriend besluit om hom te agtervolg … Die Alfa van Alfaville word deur Lapa Uitgewers uitgegee en dit is geskik vir kinders 11 jaar en ouer. Van Baalen woon al bykans 30 jaar op Port Nolloth, maar het tydelik verhuis na Hermanus ter wille van haar jongste seun se hoërskoolloopbaan. Sy het op nege al besluit dat sy ŉ skrywer gaan word. Dit het gebeur nadat sy Enid Blyton se The Secret Seven gelees het. Sy is al met ATKV-kinderboektoekennings vereer en het die Tienie Holloway-medalje vir haar eerste prenteboek ontvang. Sy bly graag kreatief besig met kuns en handwerk. Prys: R170,00* *Prys onderworpe aan verandering Koop die boeke by Graffiti Boeke